રાજપીપળા નગર પાલિકા ખાતે મંગળવારે સાંજે બોર્ડ મિટિંગ યોજાઈ હતી જેમાં શહેરમાં ચાલી રહેલી પ્રધાન મંત્રી આવાસ યોજનાનો મુદ્દો મુખ્ય રહ્યો હતો અને પાલિકાના માજી પ્રમુખ અને વર્તમાન સદસ્ય સંદીપભાઈ દશાંદીએ બોર્ડ મિટિંગમાં ઉગ્ર રજુઆત સાથે જણાવ્યું હતું કે,ચીફ ઓફિસર અમિત પંડ્યા છેલ્લા ઘણા મહિના થી આવાસ યોજનાના લાભાર્થીઓના ફોર્મ ઉપર સહી કરતા નથી અને જાણી જોઈને લાભાર્થીઓને મળતી આવાસ યોજનાની સહાય ટલ્લે ચઢાવે છે ઘણા મહિનાઓ થી આ યોજનાં ફોર્મ આગળ ન મોકલતા અમે ગાંધીનગર પણ આ માટે રજુઆત કરી જેમાં ખુદ પ્રભારી મંત્રી એ ચીફ ઓફિસર અમિત પંડ્યાને આ માટે ટકોર કરી હોવા છતાં એ કઈ કરતા નથી ત્યારે  200 થી વધુ લાભાર્થીઓ છેલ્લા છ માસ થી આવાસના ફોર્મ ભરવા છતાં સરકારી સહાય થી વંચિત રહ્યા છે તેમ સંદીપભાઈ દશાંદીએ બોર્ડ માં આક્રોશ સાથે રજુઆત કરતા બોર્ડ મિટિંગમાં આ મુદ્દો મોખરે રહ્યો અને બેઠક માં હંગામો થયા બાદ  બેઠક વધુ તોફાની બને એ પેહલા રાજપીપળા પાલિકા પ્રમુખ જીગીશા ભટ્ટ અને કારોબારી ચેરમેન અલકેશસિંહ ગોહિલે તમામ સભ્યોને વિકાસના કામો થવાની બાંહેધરી આપી હતી ત્યારે મામલો થાળે પડ્યો હતો.